নিজস্ব প্রতিবেদন : চব্বিশ ঘণ্টার মধ্যে কসবায় মহিলা সরকারি আধিকারিক খুনের কিনারা করল পুলিস। পরিচারক শম্ভু-শীলাকে খুন করেছে বলে দাবি পুলিসের। শম্ভু কয়ালের সঙ্গে শম্ভুর এক সহযোগীকেও গ্রেফতার করেছে পুলিস। পরিচারকের কাছে কেন টাকা ধার নিতেন শীলা চৌধুরী? এই প্রশ্ন থেকেই তদন্তের এক নতুন দিক খুলে গেছে পুলিসের সামনে। শীলা চৌধুরীর মোবাইল ঘেঁটে পুলিস জানতে পেরেছে, একাধিক পুরুষের সঙ্গে সম্পর্ক ছিল ওই মহিলার। অত্যন্ত বিলাসভাবে জীবন যাপন করতেন তিনি। সেজন্য শীলার টাকার প্রয়োজনও হত। তাই উচ্চপদস্থ সরকারি চাকুরে হওয়া সত্ত্বেও তাঁকে ধার করতে হত। শুধু তাই নয়, শম্ভুর সঙ্গেও মহিলার সম্পর্ক ছিল বলে সন্দেহ পুলিসের। মহিলা একাধিকবার শম্ভুকে শারীরিক সম্পর্কে জড়ানোর ইঙ্গিত দেন বলেও পুলিসকে জেরায় জানিয়েছে শম্ভু।